মঞ্জুরুল ইসলাম লিটন

মঞ্জুরুল ইসলাম লিটন (জন্ম: ১৯৬৮ - মৃত্যু: ৩১ ডিসেম্বর ২০১৬) ছিলেন একজন বাংলাদেশী রাজনীতিবিদ ও সাবেক সংসদ সদস্য। যিনি ২০১৪ সালের সাধারণ নির্বাচনে আওয়ামীলীগ থেকে গাইবান্ধা-১ আসনের সংসদ সদস্য নির্বাচিত হয়েছিলেন এবং ৩১ ডিসেম্বর ২০১৬ তারিখে তার নিজ বাসভবনে অজ্ঞাত বন্দুকধারীর গুলিতে নিহত হন।

 কর্মজীবন 
লিটন ছিলেন একজন প্রশিক্ষণ প্রাপ্ত মেরিন ইঞ্জিনিয়ার । তিনি তার বড় বোন , দুলাভাই তিনজন মিলে একত্রে নারায়ণগঞ্জে মেঘনা ঘাটে আনন্দ শিপইয়ার্ড প্রতিষ্ঠা করেন। এছাড়াও তিনি আশরাফ আলী কোল্ড স্টোরেজ লিমিটেডের পরিচালক এবং ইসলাম শিপ বিল্ডার্স এন্ড হ্যাভি ইঞ্জিনিয়ারিং এর মালিক। 

 মৃত্যু 
এমপি মঞ্জুরুল ইসলাম লিটন ৩১ ডিসেম্বর ২০১৬ তারিখে যখন অজ্ঞাত তিন বন্দুকধারীদের দ্বারা গুলিবিদ্ধ হন তখন তিনি গাইবান্ধা জেলার সুন্দরগঞ্জ উপজেলার বামনডাঙ্গার সাহাবাজ মাস্টারপাড়া এলাকায় তার নিজ বাড়ীতে অবস্থান করছিলেন। তিনি রংপুর মেডিকেল কলেজ হাসপাতালের আইসিউতে মৃত্যুবরণ করেন। তার উপর এ আক্রমণকে অনেকে জঙ্গি হামলা, রাজনৈতিক দ্বন্দ্ব, পারিবারিক শত্রুতা এবং আসন্ন উপজেলা নির্বাচনকে কারণ হিসাবে উল্লেখ করেছিল। যদিও পরে সাবেক এমপি ও সেনা কর্মকর্তা আব্দুল কাদের খান এ হত্যার দোষ স্বীকার করেছিল।

 তথ্যসূত্র 

বিষয়শ্রেণী:দশম জাতীয় সংসদ সদস্য
বিষয়শ্রেণী:১৯৬০-এর দশকে জন্ম
বিষয়শ্রেণী:২০১৬-এ মৃত্যু
বিষয়শ্রেণী:নবম জাতীয় সংসদ সদস্য
বিষয়শ্রেণী:গাইবান্ধা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:গাইবান্ধা জেলার ব্যক্তি
বিষয়শ্রেণী:বাংলাদেশে আগ্নেয়াস্ত্র দ্বারা মৃত্যু